APSTIPRINĀTS

Durbes novada domes

Iepirkumu komisijas

2016.gada 26. jūlija sēdi

(protokols Nr.2016/22- 1 1.§)

**Iepirkuma**

**“Dunalkas kultūras nama fasādes remonts”**

***Nolikums***

Iepirkuma identifikācijas **Nr. DND2016/22**

1. **Pasūtītājs –** Durbes novada dome, Reģ.Nr.90000063895.
2. **Iepirkuma procedūru organizē** Durbes novada domes Iepirkumu komisija (turpmāk – **Komisija**), kas apstiprināta ar 2016.gada 30.jūnija Durbes novada domes lēmumu Nr.162 (protokols Nr.10 14.§).
3. **Iepirkuma metode –** iepirkums Publisko iepirkumu likuma (turpmāk - **PIL**) 8.2 panta noteiktajā kārtībā.
4. **Iepirkuma priekšmets –**Dunalkas kultūras nama fasādes remonts.
5. **CPV kods** – 45000000-7.
6. **Iepirkuma kontaktpersona** – attiecībā uz iepirkuma dokumentāciju **Signe Rozenšteina**, tālr.22033850, e-pasts: [signe.rozensteina@durbe.lv](mailto:signe.rozensteina@durbe.lv) , attiecībā uz plānotajiem darbiem **Anna Kuduma**, tālr.63483773, [anna.kuduma@durbe.lv](mailto:anna.kuduma@durbe.lv) .
7. **Iepirkuma izziņošana un informācijas apmaiņa:**
   1. paziņojums par plānoto līgumu – Iepirkumu uzraudzības biroja mājas lapā [www.iub.gov.lv](http://www.iub.gov.lv);
   2. iepirkuma dokumentācijair elektroniski pieejama Pasūtītāja mājaslapā [www.durbe.lv](http://www.durbe.lv) sadaļā “Iepirkumi 2016”;
   3. informācijas apmaiņa starp Pasūtītāju un pretendentiem notiek pa e-pastu – [dome@durbe.lv](mailto:dome@durbe.lv) vai pastu – Parka iela 2, Lieģi, Tadaiķu pagasts, Durbes novads, LV-3447;
   4. jebkura papildus informācija, kas tiks sniegta saistībā ar šo iepirkumu, tiks publicēta pašvaldības mājas lapā [www.durbe.lv](http://www.durbe.lv) sadaļā “Iepirkumi 2016” pie šī iepirkuma dokumentācijas;
   5. pretendenta pienākums ir pastāvīgi sekot mājas lapā [www.durbe.lv](http://www.durbe.lv) sadaļā „Iepirkumi 2016” publicētajai informācijai, sakarā ar Iepirkumu dokumentācijas precizējumiem un ievērtēt to savā piedāvājumā. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja;
   6. ja Pasūtītājam līdz piedāvājumu iesniegšanas termiņa beigām nepieciešams veikt būtiskus grozījumus nolikumā vai tā pielikumos, iepirkums tiek pārtraukts un izsludināts atkārtoti;
   7. ja pretendents ir laikus, ne vēlāk kā 4 (četras) darba dienas pirms piedāvājuma iesniegšanas termiņa beigām, rakstveidā pieprasījis papildu informāciju, Komisija to sniedz pretendentam pa e-pastu vai pastu pēc iespējas īsākā laikā, bet **ne vēlāk kā 3 (trīs)** dienas, un ne mazāk kā 2 (divas) darba dienas pirms piedāvājuma iesniegšanas termiņa beigām un vienlaikus ievieto šo informāciju mājaslapā [www.durbe.lv](http://www.durbe.lv) sadaļā „Iepirkumi 2016”, kurā ir pieejami iepirkuma procedūras dokumenti, norādot arī uzdoto jautājumu;
   8. ja normatīvos aktos nav noteikts termiņš, kurā ir jāsniedz atbildes vai skaidrojumi, kurus pieprasa Pasūtītājs, tad pieprasītā informācija ir jāiesniedz Pasūtītājam 5 dienu laikā, no informācijas saņemšanas dienas, ja Pasūtītājs nav noteicis garāku termiņu. Gadījumā, ja noteiktā termiņā informācija nav iesniegta, tad tiek uzskatīts, ka pretendents ir atteicies to sniegt;
   9. gadījumos, ja nosūtot informāciju tiek izmantots e-pasts, tad tiek uzskatīts, ka saņēmējs ir saņēmis dokumentu nākamā dienā pēc nosūtīšanas.
8. **Paredzamais darbu veikšanas termiņš –** darbus objektā veikt **50 dienu laikā no līguma noslēgšanas dienas.**
9. **Paredzamā līguma izpildes vieta – Dunalkas kultūras nams**, adrese ’’Danči’’, Dunalka, Dunalkas pagasts, Durbes novads.
10. **Organizēta objekta apskate** – **2016.gada 2.augustā plkst.10.00.** Pulcēšanās vieta – pie **Dunalkas kultūras nams**, adrese ’’Danči’’, Dunalka, Dunalkas pagasts, Durbes novads.
11. **Pretendentu pienākums ir iepazīties ar objektu dabā.**
12. **Piedāvājumu iesniegšanas vieta un termiņš –** Durbes novada domē, Parka ielā 2, Lieģos, Tadaiķu pagastā, Durbes novadā, LV-3447, **2016.gada 8.augusts, plkst.9.00.**
13. **Piedāvājumu atvēršanas vieta un laiks**  **–** Konferenču zālē, Durbes novada domē, Parka ielā 2, Lieģos, Tadaiķu pagastā, Durbes novadā, LV-3447, **2016.gada 8.augusts, plkst.9.00**
14. **Piedāvājumu noformēšana**
    1. Piedāvājuma sastāvs no 13.-18.punktā noteiktajiem iesniedzamajiem dokumentiem.
    2. Piedāvājuma dokumentiem jābūt sagatavotiem un iesietiem 1 eksemplārā, saskaņā ar Nolikumu „Dunalkas kultūras nama fasādes remonts” un tā pielikumiem – ievietotiem aizlīmētā aploksnē, uz kuras norādīts iesniedzēja pilns nosaukums un juridiskā adrese un teksts „Piedāvājums iepirkumam **„Dunalkas kultūras nama fasādes remonts”** (ID Nr. DND2016/22)”, ar norādi **„Neatvērt pirms iepirkuma komisijas sēdes sākuma!”**
    3. Pretendents drīkst iesniegt vienu piedāvājumu atbilstoši Finanšu piedāvājuma formai (Pielikums Nr.2). Pretendents nedrīkst iesniegt piedāvājuma variantus.
    4. Visus piedāvājuma dokumentus pretendents sagatavo papīra formā un papildus Finanšu piedāvājumu elektroniskā datu nesējā, kā norādīts Nolikuma 18.4.punktā, un noformē atbilstoši spēkā esošajiem normatīvajiem aktiem, kas regulē dokumentu izstrādāšanu un noformēšanu.
    5. Iesniedzamos piedāvājuma dokumentus pretendents sagatavo, izmantojot Nolikumā noteiktās paraugformas, ja tādas ir dotas.
    6. Ja piedāvājumu iepirkumā iesniedz piegādātāju apvienība, tad pieteikumu par piedalīšanos iepirkumā (Pielikuma Nr.1 forma) un Finanšu piedāvājumu (Pielikuma Nr.2 forma) paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos.
    7. Ja par iepirkuma uzvarētāju tiek atzīta piegādātāju apvienība, tās pienākums pirms iepirkuma līguma noslēgšanas ir izveidot pilnsabiedrību vai komandītsabiedrību, reģistrējot to normatīvajos aktos noteiktajā kārtībā Latvijas Republikas Uzņēmumu reģistrā vai ekvivalentā iestādē ārvalstīs.
    8. Gadījumos ja pretendents nevar nodrošināt 15.punktā noteiktās prasības pretendentam ir tiesības piesaistīt apakšuzņēmēju vai partneri, kas ir atbilstošs izvirzītām kvalifikācijas (vai daļai no kvalifikācijas prasībām) prasībām. Šajā gadījumā uz piesaistīto personu attiecas arī atlases nosacījumu 14.1.un 14.2.atlases kritēriji.
    9. 14.1.un 14.2.punktā noteiktie atlases nosacījumi, un 15.1., 15.2.un 15.3.punktos noteiktās kvalifikācijas prasības attiecas arī uz pretendentu noradīto personu, uz kuras iespējām pretendents balstās, lai apliecinātu tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība. Personas uz kurām pretendents balstās norādīt Pielikumā Nr.3.
15. **Iepirkuma procedūras atlases nosacījumi**

|  |  |  |
| --- | --- | --- |
| **Nr.p.k.** | **Atlases nosacījums** | **Pārbaudāmā informācija** |
| 14.1. | Uz pretendentu neattiecas PIL 8.2 panta piektās daļas 1.punktā minētais nosacījums. | Komisija informāciju, saskaņā ar PIL 8.2 panta septīto daļu, pārbauda datu bāzē [www.eis.gov.lv](http://www.eis.gov.lv)  Ja pretendents (personālsabiedrības biedrs) reģistrēts ārvalstīs, tad jāiesniedz attiecīgās valsts institūcijas izdots dokuments. |
| 14.2. | Uz pretendentu, uz iepirkuma izsludināšanas dienu, neattiecas PIL 8.2 panta piektās daļas 2.punktā minētais nosacījums. | Komisija informāciju, saskaņā ar PIL 8.2 panta septīto daļu, pārbauda datu bāzē [www.eis.gov.lv](http://www.eis.gov.lv)  Ja pretendents (personālsabiedrības biedrs) reģistrēts ārvalstīs, tad jāiesniedz attiecīgās valsts institūcijas izdots dokuments. |

1. **Kvalifikācijas prasības un iesniedzamie dokumenti**

|  |  |  |
| --- | --- | --- |
| **Nr.p.k.** | **Prasības Pretendentam** | **Iesniedzamie dokumenti** |
| 15.1. | Pretendenta reģistrētā komercdarbības joma ir **ēku būvdarbu vadīšanā.** | Pretendenta reģistrācijas faktu Latvijā, Komisija pārbauda publiskā datu bāzē [www.bis.gov.lv](http://www.bis.gov.lv) .  Ja pretendents (personālsabiedrības biedrs) reģistrēts ārvalstīs, tad jāiesniedz attiecīgās valsts institūcijas izdots dokuments. |
| 15.2. | Pretendents ir veicis vismaz 1 (vienam) valsts nozīmes kultūras piemineklim renovācijas, rekonstrukcijas vai atjaunošanas darbus:   1. kuru kopsumma nav bijusi mazāka par piedāvāto summu; 2. kur ir veikts mūra vai akmens fasādes remonts ne mazāk ka 100 m2 platībā.   Pretendenta sniegtie pakalpojumi citiem Pasūtītājiem šī iepirkuma jomā ir sniegti nolīgtajos termiņos un atbilstoši normatīvajiem aktiem. | Informācija par pretendenta pieredzi līdzīga rakstura darbos (Pielikuma Nr.4 forma).  Komisija informāciju par citiem Pasūtītājiem sniegto pakalpojumu atbilstību termiņiem un normatīvajiem aktiem iegūs no Pielikumā Nr.4 norādītajām kontaktpersonām. |
| 15.3. | Pretendents līguma izpildei var nodrošināt:   1. Sertificētu darba vadītāju kurš ir vadījis vismaz 1 (vienam) valsts nozīmes kultūras piemineklim renovācijas, rekonstrukcijas vai atjaunošanas darbus, kuru vērtība nav mazāka par piedāvāto līgumcenu un, kurš ir sertificēts atbilstoši attiecīgās valsts normatīvo aktu prasībām ēku darbu vadīšanā; 2. Darba drošības speciālistu. | 1. Sertificēta darbu vadītāja CV (Pielikuma Nr.5 forma); 2. Darba drošības speciālista apliecības un dokumenta, kas saista speciālistu ar pretendentu, kopijas. |

1. **Tehniskās prasības**

|  |  |  |
| --- | --- | --- |
| 16.1. | Pretendenta piedāvātais darbu grafiks sastādīts atbilstoši Pasūtītāja noteiktajiem termiņiem un līgumā izvirzītajiem nosacījumiem. | Detalizēts pretendenta piedāvātais laika grafiks, saskaņā ar Pasūtītāja izvirzīto 8.punktā norādīto darbu veikšanas termiņu, norādot darbu izpildes termiņus dienās, skaitot no līguma noslēgšanas dienas. |
| 16.2. | Pretendenta piedāvātie materiāli ir atbilstoši Iepirkuma dokumentācijā noteiktajiem. | Tehnisko piedāvājumu, norādot pielietojamo materiālu ražotāju/marku.  Analoģisku materiālu piedāvāšanas gadījumā, Pretendentam jānodrošina šī materiāla analoģijas pierādījums.  (Pielikuma Nr.6 forma) |

1. **Citi iesniedzamie dokumenti**

|  |  |  |
| --- | --- | --- |
| 17.1. | Pretendenta pieteikums iepirkumā “Dunalkas kultūras nama fasādes remonts”. | Pretendents ir iesniedzis pieteikumu iepirkumā “Dunalkas kultūras nama fasādes remonts” (Pielikums Nr.1) |
| 17.2. | Pretendents var nodrošināt saistību nodrošinājumu izpildi. | Skatīt Nolikuma 19.punktu. |
| 17.3. | Pretendents veiktajiem darbiem un pielietotajiem materiāliem var nodrošināt vismaz 60 mēnešu garantiju. | Bankas/Apdrošināšanas sabiedrības izsniegts apliecinājums par darbu garantijas saistību izpildes nodrošinājuma izsniegšanu (Pielikums Nr.9). |

1. **Finanšu piedāvājums**
   1. Finanšu piedāvājumā (Pielikums Nr.2) cenas jāuzrāda euro bez PVN, atsevišķi tikai koptāmē norādot PVN un pakalpojuma cenu ar PVN. Lokālajās tāmēs vienības izmaksas norādīt tikai euro ar **ne vairāk kā diviem cipariem aiz komata.** Šo pierakstu ievērot laika normām, darba apmaksas likmei, materiāliem un mehānismiem.
   2. Finanšu piedāvājumā jāietver visas iespējamās izmaksas, gan administratīvās, gan arī darbu apjomos neuzskaitīto darbu, mehānismu, iekārtu, instrumentu, materiālu, montāžas, uzglabāšanas un transporta izmaksas, pretendenta peļņu, visus nodokļus un nodevas, apdrošināšanas, kas nodrošina līgumu sekmīgu izpildi, atbilstoši LR normatīvo aktu prasībām, saskaņā ar Nolikuma prasībām.
   3. Pretendentam ir pienākums, izstrādājot piedāvājuma tāmi atbilstoši Nolikuma prasībām, pārliecināties, ka tur ir iekļauti visi darbi un materiāli pat, ja Pasūtītājs tos nav iekļāvis iepirkuma tāmē.
   4. Finanšu piedāvājumu, tai skaitā “Būvniecības koptāme”, “Kopsavilkuma aprēķini par darbu vai konstruktīvo elementu veidiem” un “Lokālās tāmes”, jāiesniedz gan papīra, gan elektroniskā formā uz elektroniskā datu nesēja MS Excel datnes formātā. Ja elektroniskā un papīra formāta tāmes atšķirsies, tad par pamatu tiks ņemtas papīra formātā.
2. **Piedāvājuma nodrošinājums**
   1. Piedāvājuma nodrošinājums **300.00 EUR**, kas tiek iesniegts vienā no sekojošiem veidiem:
      1. Latvijā reģistrētas bankas vai apdrošināšanas sabiedrības izsniegts Piedāvājuma nodrošinājums, saskaņā ar Pielikumā Nr.7 pievienoto formu.
      2. Maksājuma, kas jāveic Durbes novada domes kontā: A/S Swedbank, Konta Nr. LV31 HABA 0140 J058 4241 2, un kura samaksu apliecina pretendents, Piedāvājumam pievienojot maksājuma uzdevuma izdruku.

Piedāvājuma nodrošinājuma iemaksu apliecinošs dokuments, bankas vai apdrošināšanas sabiedrības galvojums/polise ievietojams aploksnē neiesietā veidā.

* 1. Piedāvājuma nodrošinājums ir spēkā līdz īsākajam no šādiem termiņiem:
     1. līdz iepirkuma procedūras dokumentos minētajam piedāvājuma derīguma termiņam, kas noteikts, sākot no piedāvājuma atvēršanas, vai jebkuram piedāvājuma derīguma termiņa pagarinājumam, kuru Pasūtītājam rakstveidā paziņojis pretendents un galvotājs;
     2. līdz dienai, kad uzvarējušais pretendents iesniedz Līguma izpildes nodrošinājumu-galvojumu.
  2. Nodrošinājuma devējs izmaksā Pasūtītājam Piedāvājuma nodrošinājuma summu vai Pasūtītājs ietur iemaksāto piedāvājuma nodrošinājumu gadījumā, ja:
     1. pretendents atsauc savu piedāvājumu, laikā, kamēr ir spēkā piedāvājuma nodrošinājums;
     2. pretendents, kura piedāvājums izraudzīts saskaņā ar Nolikuma 21.4.punktu, 10 dienu laikā pēc rakstiski saņemta uzaicinājuma parakstīt līgumu, nav iesniedzis Pasūtītājam Līguma izpildes nodrošinājumu, saskaņā ar Līgumu (Pielikums Nr.11).
     3. izraudzītais pretendents neparaksta līgumu Pasūtītāja noteiktajā termiņā.
  3. Gadījumā, ja piedāvājuma nodrošinājums veikts atbilstoši 19.1.2.punktam, tad pretendentam nodrošinājuma atmaksa tiek veikta 5 darba dienu laikā īsākajā no šādiem termiņiem:
     1. pēc uzvarējušā pretendenta līguma izpildes nodrošinājuma iesniegšanas;
     2. pēc piedāvājuma derīguma termiņa beigām;
     3. gadījumā, ja iepirkums tiek izbeigts bez rezultātiem.

1. **Piedāvājuma derīguma termiņš –** piedāvājumam jābūt spēkā vismaz **90 dienas** no piedāvājumu iesniegšanas termiņa beigām.
2. **Piedāvājumu vērtēšana un izvēles kritēriji, lēmuma pieņemšana.**
   1. Piedāvājumu atvēršanas sanāksme ir atklāta.
   2. Piedāvājuma noformējumu pārbaudi, pretendentu atlasi un piedāvājumu vērtēšanu Komisija veic slēgtā sēdē. Piedāvājumi, kas iesniegti pēc iepirkuma dokumentācijas nosacījumos norādītā termiņa, netiks vērtēti.
   3. Komisija pārbaudīs pretendentu un to iesniegto piedāvājumu atbilstību:
      1. 14.punktā noteiktajiem atlases nosacījumiem. Ja pretendents neatbildīs:
         1. 14.1.punktā noteiktam atlases nosacījumam, tad tiks izslēgts no dalības iepirkumā.
         2. Ja neatbildīs 14.2.punktā noteiktam atlases nosacījumam, tad Komisija rīkojas atbilstoši PIL 8.2 panta astotās daļas 2.punktā noteiktajā kārtībā, šajā punktā minēto dokumentu neiesniegšanas gadījumā pretendents tiek izslēgts no dalības iepirkumā;
      2. 15.punktā noteiktajām kvalifikācijas prasībām. Ja pretendents neatbildīs kādai no noteiktajām kvalifikācijas prasībām, tad pretendenta piedāvājums tiks noraidīts;
      3. 16.punktā noteiktajām tehniskajām prasībām. Ja pretendenta iesniegtais piedāvājums neatbildīs kādai no noteiktajām tehniskajām prasībām vai netiks iesniegts, tad pretendenta piedāvājums tiks noraidīts;
      4. 17.punktā citi iesniedzamie dokumenti. Ja Pretendents nav iesniedzis
         1. 17.1. punktā prasīto dokumentu, tad pretendenta piedāvājums tiek noraidīts;
         2. Piedāvājuma nodrošinājuma polisi vai iemaksājis piedāvājuma nodrošinājumu, tad pretendenta piedāvājums tiek noraidīts;
         3. 17.3.punktā prasīto dokumentu vai tas neatbilst saturiski norādītājam (Pasūtītājam nelabvēlīgas atkāpes), tad piedāvājums tiek noraidīts.
      5. 18.punktā noteiktajam. Ja pretendenta iesniegtajā finanšu piedāvājumā būs norādīti atšķirīgi darba daudzumi, materiālu daudzumi no Pasūtītāja norādītajiem, tad pretendenta piedāvājums tiks noraidīts. Ja finanšu piedāvājuma tiks konstatētas aritmētiskās kļūdas, tad kļūdas tiks izlabotas. Par kļūdu labojumu un laboto piedāvājuma summu Pasūtītājs paziņos pretendentam. Vērtējot finanšu piedāvājumu tiks ņemts vērā labojums.
   4. Iepirkuma līguma izpildes tiesības tiks piešķirtas pretendentam, **kura piedāvājums atbildīs Nolikumā izvirzītajām prasībām un, kura piedāvātā cena būs viszemākā.**
   5. Dienā, kad tiek pieņemts lēmums par iespējamu līguma izpildes tiesību piešķiršanu, Komisija atkārtoti pārbauda 21.4.punktā minētā pretendenta atbilstību PIL 8.2 panta piektās daļas prasībām, saskaņā ar PIL 8.2 panta septītā un astotā daļā noteikto kārtību.
   6. Gadījumā, ja atklājas, pretendenta neatbilstība PIL 8.2 panta piektās daļas nosacījumiem, Komisija rīkojas atbilstoši PIL 8.2 panta astotās daļas 2.punktā noteiktajā kārtībā un, šajā punktā minēto dokumentu neiesniegšanas gadījumā, līguma tiesības var tikt piešķirtas nākamajam pretendentam.
   7. Komisija 3 (triju) darba dienu laikā pēc tam, kad pieņemts lēmums informē visus pretendentus par iepirkumā izraudzīto pretendentu (uzvarētāju). Pieņemto lēmumu publicē Durbes novada mājas lapā [www.durbe.lv](http://www.durbe.lv) sadaļā “Iepirkumi 2016”.
   8. Ja izraudzītais pretendents atsakās slēgt iepirkuma līgumu ar Pasūtītāju vai 22.2.punktā norādītajā laikā neierodas noslēgt līgumu, vai līdz līguma noslēgšanai nav iesniedzis līguma izpildes nodrošinājumu-galvojumu 22.3.punktā noteiktajā kārtībā, Komisija, veicot 21.5.punktā noteikto pārbaudi, var iepirkuma līguma izpildes tiesības piešķirt nākamajam pretendentam, kurš piedāvājis zemāko cenu, vai pārtraukt iepirkumu, neizvēloties nevienu piedāvājumu.
   9. Ja pieņemts lēmums līguma izpildes tiesības piešķirt nākamajam zemākās cenas piedāvātajam, bet tas atsakās līgumu slēgt, Komisija pieņem lēmumu pārtraukt iepirkumu, neizvēloties nevienu piedāvājumu.
3. **Iepirkuma līguma noslēgšana, nosacījumi un norēķinu kārtība**
   1. Pasūtītājs un pretendents, kas atzīts par uzvarētāju saskaņā ar šī Nolikuma prasībām, slēdz iepirkuma līgumu par iepirkuma priekšmetu. Līguma projekts pievienots Pielikumā Nr.11 un pie līguma slēgšanas nav pieļaujamas būtiskas atkāpes no tā.
   2. Izraudzītam pretendentam ir pienākums noslēgt (parakstīt) līgumu 10 (desmit) dienu laikā no rakstiska uzaicinājuma saņemšanas.
   3. Izraudzītais pretendents pirms Līguma noslēgšanas iesniedz Pasūtītājam Līguma izpildes nodrošinājumu **1000.00 EUR** apmērā, kas var tikt iesniegts sekojošos veidos:
      1. Latvijā reģistrētas bankas izsniegtas garantijas veidā, saskaņā ar Pielikumā Nr.8 pievienoto formu;
      2. Maksājuma veidā, kas jāveic Durbes novada domes kontā: A/S Swedbank, Konta Nr.LV31 HABA 0140 J058 4241 2, un kura samaksu apliecina pretendents, apliecinājumam pievienojot Maksājuma uzdevuma izdruku.
   4. Gadījumā, ja Piedāvājuma nodrošinājums ir ieskaitīts bankas kontā, tad pretendents, kurš uzvarējis iepirkumā rakstiski ir tiesīgs lūgt Piedāvājumu nodrošinājuma summu pārvirzīt kā Līguma izpildes nodrošinājumu
4. **Nolikuma pielikumu saraksts**

Nolikumam ir pievienoti 11 (vienpadsmit) pielikumi, kas ir Nolikuma neatņemamas sastāvdaļas:

Pielikums Nr.1 Pretendenta pieteikums iepirkumā “Dunalkas kultūras nama fasādes remonts” (forma)

Pielikums Nr.2 Finanšu piedāvājums (forma)

Pielikums Nr.3 Informācija par personām uz kuru iespējām pretendents balstās, tiem nododamo darbu saraksts un apjoms (forma)

Pielikums Nr.4 Informācija pieredzi līdzīga rakstura darbos (forma)

Pielikums Nr.5 Sertificēta darbu vadītāja CV (forma)

Pielikums Nr.6 Tehniskais piedāvājums (forma)

Pielikums Nr.7 Piedāvājuma nodrošinājums (forma)

Pielikums Nr.8 Līguma izpildes nodrošinājums – galvojums (forma)

Pielikums Nr.9 Apliecinājums par darbu garantijas saistību izpildes nodrošinājuma izsniegšanu (forma)

Pielikums Nr.10 Darbu garantijas saistību izpildes nodrošinājums (forma)

Pielikums Nr.11 Līguma projekts “Dunalkas kultūras nama fasādes remonts”